2014. gada 14. oktobrī Rīkojums Nr. 588

Rīgā (prot. Nr. 55 33. §)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:

1.1. Rīgas Tehniskās universitātes Transporta un mašīnzinību fakultātes dekānam inženierzinātņu doktoram Ērikam Geriņam par ieguldījumu augstākās izglītības un zinātnes attīstībā mehānikas, mašīnzinību un transporta jomā, kā arī valsts tautsaimniecības attīstības un ekonomiskās izaugsmes veicināšanā;

1.2. Latvijas Nacionālā arhīva Latvijas Valsts vēstures arhīva Dokumentu pieejamības un popularizēšanas nodaļas arhīva ekspertei Valdai Kvaskovai par ieguldījumu Latvijas kultūrvēsturiskā dokumentārā mantojuma izpētē un popularizēšanā;

1.3. Latvijas Nacionālā arhīva Latvijas Valsts vēstures arhīva Dokumentu pieejamības un popularizēšanas nodaļas arhīva ekspertei Pārslai Pētersonei par ieguldījumu Latvijas kultūrvēsturiskā dokumentārā mantojuma izpētē un popularizēšanā;

1.4. Labklājības ministrijas valsts sekretāra vietniekam Ingum Allikam par ieguldījumu sociālās jomas attīstībā un pensiju sistēmas izveidē un stiprināšanā;

1.5. Valsts bērnu tiesību aizsardzības inspekcijas priekšniecei Lailai Riekstai-Riekstiņai par ieguldījumu bērnu tiesību aizsardzības sistēmas izveidošanā un īstenošanā un izpratnes veicināšanā par bērnu tiesību aizsardzību;

1.6. valsts sociālās aprūpes centra "Rīga" direktorei Inesei Pauderei par ieguldījumu darbā ar bāreņiem, bez vecāku gādības palikušiem bērniem un bērniem ar fiziskās un garīgās attīstības traucējumiem, kā arī veselības aprūpes un sociālajā sfērā māszinību izglītības un zinātnes attīstībā;

1.7. valsts sociālās aprūpes centra "Rīga" direktora vietniecei, filiāles "Pļavnieki" vadītājai Vēsmai Priedītei par ieguldījumu sociālās aprūpes un sociālās rehabilitācijas sistēmas attīstībā.

2. Noteikt, ka Ministru kabineta Atzinības rakstu Ē. Geriņam pasniedz izglītības un zinātnes ministre Ina Druviete, V. Kvaskovai un P. Pētersonei – kultūras ministre Dace Melbārde, I. Allikam, L. Riekstai-Riekstiņai, I. Pauderei un V. Priedītei – labklājības ministrs Uldis Augulis.

Ministru prezidente Laimdota Straujuma

Izglītības un zinātnes ministre Ina Druviete